b'\n_START_ARTICLE_\nFelix Bloch\n_START_SECTION_\n\xc5\xbdivljenje in delo\n_START_PARAGRAPH_\nBloch je \xc5\xa1tudiral na Tehni\xc5\xa1ki visoki \xc5\xa1oli (ETH) v Z\xc3\xbcrichu. Diplomiral je leta 1927. \xc5\xa0tudij fizike je nadaljeval na Univerzi v Leipzigu in tam leta 1928 doktoriral. Ostal je v Nem\xc4\x8diji in deloval s Heisenbergom, Paulijem, Bohrom in Fermijem. Leta 1933 je zapustil nacisti\xc4\x8dno Nem\xc4\x8dijo in leta 1934 je za\xc4\x8del delati na Univerzi Stanford. Leta 1939 je dobil ameri\xc5\xa1ko dr\xc5\xbeavljanstvo. Med 2. svetovno vojno je delal na podro\xc4\x8dju atomske energije v Narodnem laboratoriju v Los Alamosu. Potem se je pridru\xc5\xbeil projektu izdelave radarja na Univerzi Harvard._NEWLINE_Po vojni se je ostredoto\xc4\x8dil na raziskave jedrske indukcije in magnetizma jedra. Leta 1952 je za svoje delo o jedrskem magnetizmu skupaj s Purcellom prejel Nobelovo nagrado za fiziko. Med letoma 1954 in 1955 je predsedoval CERNu. Leta 1961 so ga izvolili za Steinovega profesorja fizike na Univerzi Stanford.'